Lietuvos Respublikos Vyriausybė

NUTARIMAS

DĖL LIETUVOS RESPUBLIKOS VYRIAUSYBĖS 2007 m. liepos 4 d. NUTARIMO nr. 758 „DĖL SPRENDIMO INVESTUOTI VALSTYBĖS IR SAVIVALDYBIŲ TURTĄ PRIĖMIMO KRITERIJŲ IR SPRENDIMŲ PRIĖMIMO TVARKOS APRAŠO PATVIRTINIMO“ PAKEITIMO

2009 m. spalio 28 d. Nr. 1409

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2003, Nr. 57-2534; 2006, Nr. 87-3397; 2009, Nr. 93-3967) 19 straipsnio 2 dalimi, Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2007 m. liepos 4 d. nutarimą Nr. 758 „Dėl Sprendimo investuoti valstybės ir savivaldybių turtą priėmimo kriterijų ir sprendimų priėmimo tvarkos aprašo patvirtinimo“ (Žin., 2007, Nr. 80-3275):

1. Išbraukti antraštėje žodžius „priėmimo kriterijų ir sprendimų“.

2. Išbraukti antrojoje pastraipoje žodžius „priėmimo kriterijų ir sprendimų“.

3. Nurodytuoju nutarimu patvirtintame Sprendimo investuoti valstybės ir savivaldybių turtą priėmimo kriterijų ir sprendimų priėmimo tvarkos apraše:

3.1. Išbraukti pavadinime žodžius „priėmimo kriterijų ir sprendimų“.

3.2. Išdėstyti 1 punktą taip:

„1. Sprendimo investuoti valstybės ir savivaldybių turtą priėmimo tvarkos aprašas (toliau vadinama – šis Aprašas) nustato valstybės ir savivaldybių turto investavimo Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsnio 1 dalyje nustatytais atvejais sprendimų priėmimo tvarką.“

3.3. Išbraukti II skyriaus pavadinimą ir laikyti III skyrių II skyriumi.

3.4. Pripažinti netekusiu galios 5 punktą.

3.5. Pripažinti netekusiu galios 6 punktą.

3.6. Papildyti šiuo 10.4 punktu:

„10.4. nurodoma, kurie investavimo kriterijai, nustatyti Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsnio 2 dalyje, tenkinami, ir pateikiama šių kriterijų vertinė ir kokybinė išraiška.“

3.7. Pripažinti netekusiu galios 11.1 punktą.

FINANSŲ MINISTRĖ,

PAVADUOJANTI MINISTRĄ PIRMININKĄ	INGRIDA ŠIMONYTĖ

ŪKIO MINISTRAS	DAINIUS KREIVYS